देशको लागि तत्कालीन र दीर्घकालीन फाइदै–फाइदा रहेको यस ध्रुवीकरण अभियानको मर्मलाई हृदयङ्गम गर्दै वामपन्थी पक्षले फ्रन्ट लोकतान्त्रिक शक्तिहरूको गठजोड प्रक्रियाको थालनी स्वागतयोग्य रूपमा लिनु पर्दछ । यसरी नै लोकतान्त्रिक पक्षले वाम एकताको पक्षलाई शिष्टाचारयुक्त व्यवहार गर्नु पर्दछ । यसले सुसंस्कृत राजनीतिक जग बसाउनेछ । साथै थप दूरी बढाउँदै दुई धु्रवीय विशेषता छर्लङ्ग बनाउन मद्दत पु¥याउनेछ । दुवै पक्षलाई एकता प्रक्रिया मूर्त रूप दिन चर्को दबाब सिर्जना गर्नेछ । यसले नेपाल र नेपाली जनताको उज्ज्वल भविष्य सुनिश्चित गर्न मार्ग प्रशस्त गर्न सक्दछ ।
